钦定古今图书集成/理学汇编/经籍典/第038卷 > 《饮酒二十首》〈录第二十首〉前人
## 钦定古今图书集成/理学汇编/经籍典/第038卷 > 《饮酒二十首》〈录第二十首〉前人

羲农去我久，举世少复真。汲汲鲁中叟，弥缝使其淳。
凤鸟虽不至，礼乐暂得新。洙泗辍微响，漂流逮狂秦。
《诗》《书》复何罪？一朝成灰尘。区区诸老翁，为事诚殷勤。
如何绝世下，六籍无一亲。终日驰车走，不见所问津。
若复不快饮，空负头上巾。但恨多谬误，君当恕醉人。